Charing Cross

Charing Cross ([|tʃ|ær|ɪ|ŋ|])"Charing Cross" en Collins English Dictionary. estas vojkruciĝo en Londono, Anglio, kie ses vojoj inter kruciĝas. Laŭhorloĝe el la nordo tiuj estas jenaj: la orienta flanko de Trafalgar Square kiu kondukas al la Placo Sankta Marteno kaj poste al Charing Cross Road; la Strand kiu kondukas al la City; Northumberland Avenue kiu kondukas al la Tamizaj Digoj; Whitehall kiu kondukas al la Parlamenta Placo; The Mall kiu kondukas al la Admiralitata Arko kaj al la Palaco Buckingham; kaj du mallongaj stratoj kiuj kondukas al Pall Mall.

Bronza surĉevala statuo de Karlo la 1-a fare de la franca skulptisto Hubert Le Sueur staris ĉe la vojkruciĝo ekde 1675.

La origina Charing Cross (Kruco de Charing) estis unu el la mezepokaj Eleanoraj krucoj (starigitaj de la reĝo Eduardo la 1-a memore al sia amita edzino Eleanora de Kastilio), kiu staris tie en la kerno de la domaro Charing, Westminster, el la 1290-aj jaroj ĝis ties detruo pro ordono de la Parlamento en 1647. La kruco nomigis la tujan loĝlokon, kaj aliajn lokojn kiel la fervoja stacio Charing Cross, antaŭ kiu staras ornamita memorkruco de la reĝino Eleanora konstruita por memorigi la originan Eleanor-krucon en 1864–1865.

Ĝis 1931, "Charing Cross" referencis ankaŭ al la parto de Whitehall inter la strato Great Scotland Yard kaj Trafalgar Square.Local attractions – Charing Cross , londoncountyhall.com La Banko Drummonds, sur la angulo kun The Mall, retenas la adreson 49 Charing Cross (nekonfuzenda kun Charing Cross Road).https://www.flickr.com/photos/funfilledgeorgie/6350385659/ (notu ankaŭ la stratosignalon "Charing Cross", supre maldekstre)

Ekde la komenco de la 19-a jarcento, Charing Cross estis iel konsiderita la "centro de Londono" kaj estas nune la punkto el kiu oni mezuras la distancojn el Londono.

 Notoj 

 Eksteraj ligiloj 

 Charing Cross Bridge en Londono de Claude Monet, en YOUR CITY AT THE THYSSEN, projekto de Thyssen Museum en Flickr 
 'The statue of Charles I and site of the Charing Cross', Survey of London: volume 16: St Martin-in-the-Fields I: Charing Cross (1935), pp. 258–268. URL: http://www.british-history.ac.uk/report.aspx?compid=68141  Alirita la 6an de Marto 2014.

Kategorio:Stratoj aŭ placoj de Londono
Kategorio:Distriktoj de Londono
Kategorio:Monumentoj de Londono